ҚМҚК «Дәншік» балабақшасы

Ашық сабақ

Бөлімі: Драма

**Тақырыбы:** «Ертегі әлемі»

«Қызыл телпек пен оның достары» Сахналау

«Қарлығаш» ересек тобы

Тәрбиеші: Корпешова Ш.Т

 2017ж

Ашық сабақ

**Тақырыбы:** Ертегі әлемі. «Қызыл телпек пен оның достары» Сахналау

**Білім беру саласы:**Әлеуметтік орта . Таным.

**Бөлімі:**Драма

**Мақсаты:** Ертегі желісі бойынша құрылған іс – әрекеттерін келтіру.Балаларды мейірімділікқасиеттерге тәрбиелеп,шығармашылық қабілеттерін дамыту.Ертегі әлеміне қызығушылығын қалыптастыру

**1.Білімділік:**Таныс сюжеттер бойынша ертегілерді драмалауға, ертегі желісін ретімен орындай білуге үйрету.

**2.Дамытушылық:**Балалардың сөздік қорын молайту, ойлау, есте сақтау қабілетін дамыту.

**3.Тәрбиелік:**Қиын кезде достарына көмектесе білуге тәрбиелеу.

**Әдіс-тәсілдер:**сұрақ-жауап,ой қозғау, салыстыру

**Сөздік жұмыс:**Қызыл телпек ,бауырсақ.

**Билингвальдыкомпонент:**  Қызыл телпек-красная шапочка- red capбауырсақ- бауырсак..

**Көрнекіліктер:**Музыкалық зал. Орманкөрінісі. Шыршалар, гүлдер. Үйшік. Табиғаттағыүндері.

**Кіріспе әңгіме:**

Балалар, бүгін ерекше күн, біз бүгін ертегі әлеміне қонаққа келдік.

Бізге апайларда қонаққа келіпті.

Сәлеметсіздер ме!- Здравствуйте!- Hello!

**Шаттық шеңбер**

Алақанды ашайық,

**Күннің нұрын салайық,**

**Жүректің жылауын салайық,**

**Осы жақсы лебізді бір бірімізге сыйлайық!**

(Балалар алақандары арқылы бір-біріне жылы сөздерін жеткізеді.)

- Балалар жарайсыңдар!

- Енді орнымызға отырайық. (Балалар орындарына отырады)

-**Тәрбиеші**: Балалар қане есімізге түсіріп көрейікші, қандай ертегілерді білеміз?

- **«Екі әтеш» ертегі , «Бауырсақ» ертегі , «Түлкі мен Тырна» ертегі, «Қызыл телпек» ертегілері.**

**Тәрбиеші: жарайсыңдар балалар, көп ертегілер білесіңдер екен. Ендеше балалар, «Қызыл телпек» ертегісін есімізге түсірейікші!**

**-Ертегіде қандай кейіпкерлер бар ?**

**-Қызыл телпек қайда барады?**

**-Қасқыр не істеді?**

**-Әжем мен қызды кімдер құтқарды?**

**-Қасқырдың орнында болсандар не істеушедіңдер?**

-Балалар сендерде де әже бар ғой. Сендер оны қалай қуантар едіңдер?

**Ендеше біз балалар өзіміздің «Қызыл телпек пен оның достары атты» ертегіні сахналайық**

**Автор:**
Ерте ерте ертеде, ешкі жүні бөртеде екен. Қырғауыл жүні қызыл екен, балақ жүні ұзын екен. Сол кездерде орманда бір үйшікте ата мен апа тұрыпты. Үй маңында кішігірім бау-бақшасы болыпты. Ата күні бойы көкөніс, жемістерін баптап, күткенді ұнатады. Әрине, атаның жасы келіп қалған, кейде шаршап та қалады.
**Е. Алинұр-Ата:**
-Апасы-ау, әдемілеп бауырсақ пісірші, дәмділеп шай ішейік , әлсіреп қалдым -ау , дейді.
**Айару-Апа:**
-Дұрыс айтасың, таңғы сауған сүтке, май қосып жұмсақтап бауырсақты пісіріп жіберейін!

**Автор:**Атасы бақты суғарғанша , апасы бауырсақты пісіріп те үлгерді . Үйде қыздары бар еді.

**Айару-Апа:**
-Қызым, дәмді бауырсақтан әжеңе апарып берші.

**Автор:** Қызы ең әдемі қызыл көйлегі мен қызыл телпегін киіп жолға шығады.
Әндетіп келе жатса алдынан қоян шығыды.
**Салтанат--Қоян** :Салем, сұлу қыз. Қайда бара жатырсың?
**Қызыл телпек**:-Әжеме тәтті бауырсақ апара жатырмын.
**Салтанат--Қоян**-Мен де барайыншы, менде дәмді сәбіз бар, оны әжеңе апарайық.
**Қызыл телпек**:--Сен маған өлең айтып берсең, апарамын
**Салтанат--Қоян**-жарайды/Қоянның өлеңі/

**/Қоянның өлеңі/**

Ұзын құлақ,сұр қоян,

Естіп қалды сыбдырды.

Ойлы-қырлы жерлермен

Ытқып-ытқып секірді.

Екеуі келе жатса алдынан аю шығады.
**Қоян**- **Қызыл телпек**Салем , аю аға — дейді екеуі
**Арман-Аю**: -Сендер қайда бара жатырсыңдар?
**Қызыл телпек**-Әжеме, бауырсақ апара жатырмын.
**Арман-Аю**-Мен де барайыншы, менде тәтті бал бар, әжеңе оны да апарайық
**Қызыл телпек**-Сен бізге өлең айтып берсең, апарамыз.
**Арман-Аю**-жарайды

**/аю өлеңі/**Қорбаң –қорбаң басамын
Алты қырдан асамын
Аю деген ағаңмын
Аңшы көрсем қашамын.

**Автор:**Үшеуі әндетіп келе жатқанда алдарынан қасқыр шығады
**Әлихан -Қасқыр:-**Салем, Қызыл телпек, сендер қайда бара жатырсыңдар?
**Камила- Қызыл телпек**-Әжеме, қалын сұрауға.
**Әлихан -Қасқыр:-**-Мен әжеңе баратын қысқа жолды білемін. Сендер оң жақ жолмен бара беріңдер. Мен де сол жаққа бара жатырмын
**Автор:**Қасқыр басқа жолмен кетеді, әженің үйіне ертерек барып жеп қойғысы келеді.Қызыл телпек достарымен келе жатқанда алдарынан түлкі шығады. —
**Іңкәр-Түлкі:-**-Бәрің жиналып қайда бара жатырсыңдар?
**Камила- Қызыл телпек**-Әжеме бауырсақ апара жатырмын, қалын сұрауға
**Іңкәр-Түлкі**-Ол қандай бауырсақ. Көрсетші
-Ой, қандай тәтті, дәмі мұрнымды жарып барады, қарным да шұрылдап барады. Ең болмаса иіскеп көрейінші.Түлкі иіскей бергенде шыдамай жеп қояды.
Бәрі түлкіге ренжиді, «біз сені әжеге апармаймыз. Дос та болмаймыз»- деп кетіп қалады.
**Автор**:Түлкі өз ісінің дұрыс еместігін түсінеді, өкінеді. Доссыз қалғанына ….
Енді қалай кешірім сұрасам деп ойланады. Келе жатса алдынан қасқыр жолығады.
**Іңкәр-Түлкі**-Қасеке, асығып қайда бара жатырсың?
**Әлихан -Қасқыр**-Қызыл телпек барғанша әжесін жеп қойғым келеді.
**Іңкәр-Түлкі**-Олай етпе, қасқыр. Біз неге үнемі жамандық ойлаймыз. Олар сондай көңілді. Мен олардан кешірім сұрап, қайтадан дос болғым келеді. Екеуміз де әжеге арнап сыйлық апарайық. Досың болмаған сондай жаман екен.
**Әлихан -Қасқыр** --Дұрыс айтасың , түлкі. Менің де үнемі сүйкімсіз кейіпкер болғым келмейді. Менде бір сыйлығым бар еді әжеге соны апарайық.
**Автор**:Екеуі қысқа жолмен әженің үйіне жетіп келеді. Қызыл телпектер де келген екен. Олар түлкіге ренжіп, сөйлескілері келмейді.
**Түлкі**
-Достар, кешіріңдер. Мен қатемді түсіндім. Міне қасқырды да ертіп келдім. Біз енді ешкімге жамандық жасамаймыз-дейді.
**Қызыл телпек:**
-Өз қатеңді мойындаған жақсы қасиет, біз сендерді кешіреміз.
-Достар, балалар түлкіні кешірейік-пе?

**Әжесі:** Балалар сендерге көп рахмет қалымды сұрап келгендеріне.

**Мақал мәтел:**

 Дос ажарын,жолдас- базарың,

Азаматпен дос бол,қадіріңді біледі. -демекші- достар бір- біріне ренжімейді, сыйлайды, кешірімді болады. Татулық - достар арасындағы ең керемет қасиет.

**Автор:** Олай болса, енді бәрі дастархан басында әжелерімен бірге отырып, бауырсақтың жейді. Қалай дос болғандарын айтады.
Соңы.
Рөльді сондағандар :

Автор: Корпешова Шынар

Қызыл телпек:Тютенова Камила

Аю: Даулетқан Арман

Қасқыр: Телеубеков Әлихан

Қоян: Тұрсын Салтанат

Атасы: Еділғазы Алинұр

Апасы: Бибосынова Айару

Әжесі: Тоқтасынова Бибигуль

**Қорытынды сұрақтар?**

Қандай ертегіні сахналадық?

Қандай кейіпкерлер ұнады?

Несімен ұнады?